Apstiprināts ar

Ministru kabineta

2017.gada \_\_.\_\_\_\_ rīkojumu Nr.\_\_\_\_

**Plāns minimālo ienākumu atbalsta sistēmas pilnveidošanai 2018.-2020.gadam**

**I Plāna kopsavilkums**

Plāns minimālo ienākumu atbalsta sistēmas pilnveidošanai 2018.–2020.gadam (turpmāk – plāns) ir vidēja termiņa politikas plānošanas dokuments, kas izstrādāts, lai noteiktu konkrētus pasākumus pakāpeniskai Koncepcijas „Par minimālā ienākuma līmeņa noteikšanu” (turpmāk – koncepcijas) īstenošanai, pilnveidojot minimālo ienākumu atbalsta sistēmu, tādējādi sniedzot atbalstu nabadzības un ienākumu nevienlīdzības riskiem visvairāk pakļautajām sabiedrības grupām.

Plāns minimālo ienākumu atbalsta sistēmas pilnveidošanai 2018.–2020.gadam izstrādāts atbilstoši:

1. Deklarācijas par Laimdotas Straujumas vadītā Ministru kabineta iecerēto darbību II sadaļas 84.punktam „Ar nodokļu un sociālā atbalsta instrumentiem nodrošināsim iedzīvotājiem ar zemiem ienākumiem straujāku ienākumu pieaugumu nekā vidēji visā sabiedrībā.”.

2. Latvijas nabadzības samazināšanas mērķim *Nacionālajā attīstības plānā 2014.-2020.gadam* (apstiprināts Saeimā 2012.gada 20.decembrī):

* 1. rīcības virziena „Cienīgs darbs” mērķim 1 – veikt pasākumus nodarbināto labklājības līmeņa paaugstināšanai, samazinot nabadzības riskam pakļauto nodarbināto īpatsvaru vecuma grupā no 18 līdz 64 gadiem no 9,5% 2010.gadā līdz 5% 2020.gadā [236];
  2. rīcības virziena "Stabili pamati tautas ataudzei" mērķim 3 – ar kompleksas ģimeņu atbalsta sistēmas palīdzību, kas veicina darba un ģimenes dzīves savienošanu, mazināt bērnu nabadzības risku no 25% 2010.gadā uz 20% 2020.gadā [263].

1. Valdības rīcības plāna Deklarācijas par Māra Kučinska vadītā Ministru kabineta iecerēto darbību ieviešanai noteiktajiem pasākumiem:
   1. Nr.94.1 „Virzīties uz mērķtiecīgu „trešā bērna” politiku. Pakāpeniski palielināsim ģimenes valsts pabalstu tādā apmērā, kas veicinātu otrā un – īpaši – trešā un nākamā bērna dzimstību.”;
   2. Nr.101.2 „Ieviesīsim iedzīvotāju garantēto minimālo ienākuma līmeni motivējošam atbalstam, saistot to ar darbaspēka nodokļiem, sociālo palīdzību, valsts sociālajiem pabalstiem, minimālo valsts pensiju un bezdarbnieka pabalstu. Nodrošināsim pakāpenisku pāreju no sociālajiem pabalstiem uz pastāvīgiem darba ieņēmumiem.”;
   3. Nr.103.2. „Turpmākajos gados veiksim visu veidu pensiju regulāru indeksāciju vienu reizi gadā, ņemot vērā lielāku daļu no vidējās apdrošināšanas iemaksu algas pieauguma.

Vērtēsim iespēju valsts vecuma pensiju indeksācijā ņemt vērā arī kopējo valsts sociālās apdrošināšanas jeb darba stāžu un priekšlaicīgas pensionēšanās iespējas visiem daudzbērnu vecākiem. Nodrošināsim valsts sociālās apdrošināšanas sistēmas stabilitāti, ilgtspēju un taisnīgumu.”.

1. Europas Savienības (ES) stratēģijā “Europa 2020” vienam no noteiktajiem prioritārajiem mērķiem: nabadzības un sociālās atstumtības samazināšana.
2. Europas Padomes ieteikumam Latvijai (2015): „Veikt konkrētus pasākumus, lai reformētu sociālo palīdzību, nodrošinot pabalstu piemērotību, un veikt pasākumus nodarbināmības palielināšanai. Samazināt lielo nodokļu īpatsvaru cilvēkiem ar zemiem ienākumiem, novirzot nodokļu slogu uz avotiem, kam ir mazāka negatīvā ietekme uz izaugsmi.”.
3. Europas Padomes ieteikumam Latvijai 2016. un 2017. gadam: “Uzlabot sociālās palīdzības pabalstu līmeni un pastiprināt pasākumus, kas palīdz atbalsta saņēmējiem atrast un saglabāt darbu, tostarp ar aktivizācijas pasākumu tvēruma palielināšanu.”
4. Ministru kabineta dotajam uzdevumam (2017.gada 14.februāra protokols Nr.7, 1.§, 2.1.14. punkts) Labklājības ministrijai līdz 2017.gada 31.martam iesniegt izskatīšanai Ministru kabinetā rīcības plānu minimālo ienākumu atbalstu sistēmas pilnveidei, tai skaitā par minimālo pensiju un garantētā minimālā ienākumu līmeņa palielināšanu.

Lai izstrādātu Plānu, Labklājības ministrijā tika izveidota darba grupa[[1]](#footnote-1), kura organizēja tās darbu četrās apakšgrupās: par sociālo palīdzību, par valsts sociālajiem pabalstiem, par minimālo pensiju, par bezdarbnieka pabalstu un bezdarbnieku aktivizēšanas pasākumiem. Darba grupa:

* veica sociālās palīdzības, valsts sociālo pabalstu, minimālās pensijas un bezdarbnieka pabalsta esošās situācijas regulējuma analīzi, izvērtējot to efektivitāti un lietderību nabadzības un ienākumu nevienlīdzības kontekstā;
* izvērtēja izlietotos finanšu līdzekļus iepriekšminētajiem atbalsta veidiem;
* noteica sociālās palīdzības, valsts sociālo pabalstu, minimālās pensijas un bezdarbnieka pabalsta sasaisti ar minimālā ienākuma līmeni;
* identificēja normatīvos aktus un tajos nepieciešamos grozījumus minimālā ienākuma līmeņa ieviešanai;
* aprēķināja pasākumu izpildei nepieciešamo finansējumu, izdalot pēc finanšu avota (valsts budžets, speciālais budžets, pašvaldības budžets).

Visu apakšgrupu sastāvā tika iekļauti nozaru ministriju pārstāvji (Labklājības ministrija, Finanšu ministrija un Ekonomikas ministrija), pašvaldības (Latvijas Pašvaldību savienība un Latvijas lielo pilsētu asociācija), sociālie partneri (Latvijas Darba devēju konfederācija un Latvijas Brīvo arodbiedrību savienība), Pārresoru koordinācijas centrs, Nodarbinātības valsts aģentūra. Diskusijas ar nevalstiskajām organizācijām, kuras pārstāv noteiktu iedzīvotāju grupu intereses, norisinājās esošo komiteju vai padomju ietvaros, piemēram, Senioru lietu padome, Sociālās iekļaušanas politikas koordinācijas komiteja u.c.

Izvērtējot nabadzības mazināšanas aktivitāšu prioritātes kopā ar Plānā minimālo ienākumu atbalsta sistēmas pilnveidošanai paredzamo pasākumu provizorisko izmaksu ietekmi uz pašreizējo valsts fiskālās telpas stabilitāti, Labklājības ministrija ir izstrādājusi priekšlikumus politikas pasākumu pakāpeniskai īstenošanai minimālo ienākumu līmeņu pārskatīšanā un minimālo ienākumu atbalsta sistēmas un sociālās palīdzības sistēmas harmonizēšanā. Plāna pasākumu kopums paredz atbalsta fokusa saglabāšanu uz iedzīvotājiem ar zemiem ienākumiem un nabadzības riskam visvairāk pakļautajām iedzīvotāju grupām -ģimenēm ar bērniem un pensijas vecuma iedzīvotājiem.

Plāna īstenošanai plānots izmantot finanšu resursus no valsts un pašvaldību budžeta. Jautājums par papildu valsts budžeta līdzekļu piešķiršanu Plānā minētajām institūcijām izskatāms Ministru kabineta likumprojekta par vidējā termiņa budžeta ietvaru un likumprojekta par valsts budžetu nākamajiem saimnieciskajiem gadiem sagatavošanas procesā kopā ar visu ministriju un citu valsts iestāžu jauno politikas iniciatīvu pieprasījumiem atbilstoši valsts budžeta iespējām.

Informācija par Plāna izstrādi 21.02.2017. ievietota Labklājības ministrijas mājas lapā sabiedriskai apspriešanai.

**II Esošās situācijas raksturojums**

Situācijas raksturojums minimālo ienākumu jomā iekļauts koncepcijas pielikumā.

Latvijā jau vairāk nekā 10 gadus saglabājas relatīvi augsts nabadzības riskam pakļauto iedzīvotāju īpatsvars un izteikta ienākumu nevienlīdzība. Pieaugot iedzīvotāju kopējiem ienākumiem, cilvēki ar zemākajiem ienākumiem situācijas uzlabošanos neizjūt, jo tiesību aktos noteiktie ienākumu apmēri, kas tiem dod iespējas pretendēt uz noteiktu atbalstu, paliek nemainīgi zemi.

Saskaņā ar Latvijas Republikas Centrālās statistikas pārvaldes Ienākumu un dzīves apstākļu 2016. gadā veiktā apsekojuma datiem no visām mājsaimniecībām, kurās ir 2 pieaugušie un 3 un vairāk apgādībā esoši bērni, katra ceturtā mājsaimniecība ir pakļauta nabadzības riskam (25,5%). No viena vecāka mājsaimniecībām, kurās ir vismaz 1 bērns, nabadzības riskam ir pakļauta aptuveni viena trešdaļa (34,4%) mājsaimniecību. Visaugstākais nabadzības risks ir senioriem vecumā virs 65 gadiem – nabadzības riskam pakļauti 38,1%. Savukārt, ja seniors dzīvo viens, tad nabadzības risks pieaug, tā nabadzības riskam tiek pakļauti 74% mājsaimniecību, ko veido atsevišķi dzīvojuši seniori vecumā virs 65 gadiem.

Šajā politikas plānošanas dokumentā jautājumi, kas skar sociālās drošības sistēmas efektivitātes un mērķēta atbalsta sniegšanas pilnveidošanu personām ar invaliditāti, netiks ietverti, jo saskaņā ar Ministru kabineta doto uzdevumu (2016.gada 11.oktobra protokols Nr.52, 62.§) Labklājības ministrijai gatavo izskatīšanai Ministru kabinetā konceptuālo ziņojumu par izmaiņām invaliditātes noteikšanas kārtībā un personām ar invaliditāti paredzēto atbalsta pasākumu sistēmā, tādējādi nodrošinot nesadrumstalotu un mērķētu pieeju personu ar invaliditāti situācijas izaicinājumu risināšanai valstī.

|  |  |  |  |  |  |  |
| --- | --- | --- | --- | --- | --- | --- |
| **Plāna mērķis** | | Plāna pasākumu mērķis ir pilnveidot minimālo ienākumu atbalsta sistēmu, sniedzot atbalstu nabadzības un ienākumu nevienlīdzības riskiem visvairāk pakļautajām sabiedrības grupām. | | | | |
| **Politikas rezultāts/-i un rezultatīvais rādītājs/-i** | | Pilnveidota minimālo ienākumu atbalsta sistēma, kas mērķēti sniedz atbalstu iedzīvotāju grupām, kurām ir zemi ienākumi un kuras ir visvairāk pakļautas nabadzības riskam, salāgojot atbalstu ar valsts un pašvaldību budžetu pieejamajiem resursiem.  1. Iedzīvotājiem ar viszemākajiem ienākumiem palielinājies atbalsts sociālās palīdzības sistēmas ietvaros un palielinājies sociālās palīdzības saņēmējiem pieejamais sociālās palīdzības apmērs.  Indikatori:  - nabadzības riska indekss, %;  - S80/S20 ienākumu kvintiļu attiecības indekss;  - materiālās nenodrošinātības indekss, %;  - trūcīgo iedzīvotāju īpatsvars kopējā iedzīvotāju skaitā, %.  - par trūcīgām atzīto personu pārklājums 1.kvintilē , %;  - GMI pabalsta saņēmēju pārklājums 1.kvintilē, %;  - GMI pabalsta saņēmēju īpatsvars par trūcīgām atzīto personu kopējā skaitā, %;  - dzīvokļa pabalsta saņēmēju īpatsvars 1.-3.ienākumu kvintilē, %;  - pašvaldību sniegtās sociālās palīdzības vidējā apmēra personai mēnesī īpatsvars no trūcīgā ienākumu līmeņa, %.  2. Palielinājies ienākumu atbalsts ģimenēm ar bērniem, īpaši tām, kurās ir augsts nabadzības risks.  Indikatori:  - nabadzības riska indekss mājsaimniecībās, kurās viens pieaugušais audzina vismaz vienu bērnu, %;  - nabadzības riska indekss mājsaimniecībās, ko veido 2 pieaugušie un 3 un vairāk apgādībā esošu bērnu, %;  - materiālās nenodrošinātības indekss mājsaimniecībās ar bērniem,%;  - iedzīvotāju īpatsvars, kuri pakļauti nabadzības vai sociālās atstumtības riskam pa vecuma grupām 0-17, %.  3. Palielinājies minimālās pensijas apmērs.  Indikatori:  - nabadzības riska indekss 65+, %;  - nabadzības riska indekss pirms sociālajiem transfertiem un pēc sociālajiem transfertiem, ņemot vērā pensijas, pa vecuma grupām, %;  - iedzīvotāju īpatsvars, kuri pakļauti nabadzības vai sociālās atstumtības riskam pa vecuma grupām 65+, %;  - vecuma pensijas atvietojuma līmenis, %;  - pensijas vecuma valsts sociālā nodrošinājuma pabalsta saņēmēju īpatsvars virs darbspējas vecuma iedzīvotāju skaitā; %. | | | | |
| **1. Rīcības virziens** | | Minimālo ienākumu līmeņu pārskatīšana | | | | |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš**  **(ar precizitāti līdz pusgadam)** |
| *Uzdevums Nr.1. Minimālo ienākumu līmeņu pārskatīšana* | | | | | | |
| 1. | **Trūcīgas personas statusam atbilstoša ienākuma līmeņa pārskatīšana.** | ***Pilnveidota atbalsta sistēma trūcīgajiem valsts iedzīvotājiem, nosakot trūcīgajai personai atbilstošu ienākumu līmeni 40% apmērā no ienākumu mediānas[[2]](#footnote-2) -188 euro[[3]](#footnote-3), nākamajām personām mājsaimniecībā piemērojot koeficientu 0,7[[4]](#footnote-4).*** | Grozījumi Sociālo pakalpojumu un sociālās palīdzības likumā.  Grozījumi Ministru kabineta 2010.gada 30.marta noteikumos Nr.299 „Noteikumi par ģimenes vai atsevišķi dzīvojošas personas atzīšanu par trūcīgu”. | *LM* | *Pašvaldības* | *2019.gada 1.pusgads* |
| 2. | **GMI (garantētā minimālā ienākuma) līmeņa pārskatīšana.** | ***Pilnveidota atbalsta sistēma vistrūcīgākajiem iedzīvotājiem, nosakot garantētā minimālā ienākuma līmeni 20% apmērā no ienākumu mediānas[[5]](#footnote-5) - 94 euro[[6]](#footnote-6), nākamajām personām mājsaimniecībā piemērojot koeficientu 0,7 no pirmās personas mājsaimniecībā.*** | Grozījumi Sociālo pakalpojumu un sociālās palīdzības likumā.  Grozījumi Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni”;  Grozījumi Ministru kabineta 2009.gada 17.jūnija noteikumos Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību”. | *LM* | *Pašvaldības* | *2019.gada 1.pusgads* |
| 3. | **Minimālo pensiju paaugstināšana.** | ***Palielināts atbalsts minimālo pensiju saņēmējiem, paaugstinot minimālo valsts pensiju aprēķinu bāzi līdz 94 euro.*** | Grozījumi 22.12.2009 MK noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”. | *LM* | *VSAA* | *2019.gada 1.pusgads* |
| 4. | **Valsts sociālā nodrošinājuma pabalsta pārskatīšana (pensijas vecumu sasniegušajiem).[[7]](#footnote-7)** | ***Palielināts atbalsts valsts sociālā nodrošinājuma pabalsta saņēmējiem-pensijas vecumu sasniegušajiem, paaugstinot pabalstu apmēru līdz 94 euro.*** | Grozījumi 22.12.2009 MK noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”. | *LM* | *VSAA* | *2019.gada 1.pusgads* |
| **2. Rīcības virziens** | | Minimālo ienākumu atbalsta sistēmas un sociālās palīdzības sistēmas pilnveidošana un harmonizēšana | | | | |
| **Nr. p. k.** | **Pasākums** | **Darbības rezultāts** |  | **Atbildīgā institūcija** | **Līdzatbildīgās institūcijas** | **Izpildes termiņš**  **(ar precizitāti līdz pusgadam)** |
| *Uzdevums Nr.1. Valsts sociālo pabalstu pilnveidošana ģimeņu ar bērniem atbalstam* | | | | | | |
| 1. | **Ģimenes valsts pabalsta paaugstināšana par trešo bērnu.** | ***Palielināts valsts atbalsta apjoms ģimenēm ar 3 bērniem, ģimenes valsts pabalstam par trešo bērnu sastādot 50,07 euro.*** | Grozījumi Valsts sociālo pabalstu likumā. | *LM* | *-* | *2018.gada 1.pusgads* |
| *Uzdevums Nr.2. Pensiju sistēmas pilnveidošana* | | | | | | |
| 1. | **Pensiju pārskatīšana, ņemot vērā apdrošināšanas stāžu.** | ***Palielināts atbalsta apjoms iedzīvotājiem - pensiju saņēmējiem, pārskatot pensiju indeksācijas kārtību, ņemot vērā apdrošināšanas stāžu.*** | Grozījumi likumā “Par valsts pensijām”. | *LM* | *VSAA* | *2018.gada 1.pusgads* |
| *Uzdevums Nr.3. Līdzvērtīgāka atbalsta sniegšanas pilnveidošana minimālo ienākumu atbalsta sistēmas ietvaros* | | | | | | |
| 1*.* | **Vienota maznodrošinātās personas ienākuma līmeņa noteikšana.** | ***Veicināta līdzvērtīgāka atbalsta nodrošināšana iedzīvotajiem visā Latvijas teritorijā, nosakot valstī vienotu maznodrošinātai personai atbilstošu ienākuma līmeni, kas atbilst divkāršam trūcīgai personai atbilstošam ienākuma līmenim.*** | Grozījumi Sociālo pakalpojumu un sociālās palīdzības likumā. | *LM* | *Pašvaldības* | *2020.gada 1.pusgads* |
| *Uzdevums Nr.4.Otra obligāti izmaksājamā sociālās palīdzības pabalsta - dzīvokļa pabalsts - tiesisko regulējuma pilnveidošana vienota tvēruma noteikšanai* | | | | | | |
| 1. | **Normatīvo aktu pilnveide mājokļa atbalsta jomā.** | ***Pašvaldībām un to iedzīvotājiem saprotams dzīvokļa pabalsta mērķis un pakalpojuma saņēmēju mērķa grupa.*** | Likumā „Par palīdzību dzīvokļa jautājumu risināšanā” precizēts dzīvokļa pabalsta mērķis un mērķa grupa, kas ir tiesīga saņemt dzīvokļa pabalstu. | LM | EM, pašvaldības | 2020.gada 1.pusgads |
| 2. | **Normatīvo aktu pilnveide mājokļa atbalsta jomā.** | ***Iedzīvotājiem saprotams dzīvokļa pabalsta saturs un piešķiršanas biežums.*** | Likumā „Par palīdzību dzīvokļa jautājumu risināšanā” precizētas obligātās izdevumu pozīcijas, kuras iekļaujamas dzīvokļa pabalstā, un piešķiršanas biežums. | LM | EM,  pašvaldības | 2020.gada 1.pusgads |

**III Teritoriālā perspektīva**

Plānotie uzdevumi un pasākumi tiks īstenoti visā Latvijas teritorijā.

**IV Ietekmes novērtējums uz valsts un pašvaldību budžetu**

Plāna īstenošanai plānots izmantot finanšu resursus no valsts un pašvaldību budžeta. Jautājums par papildu valsts budžeta līdzekļu piešķiršanu Plānā minētajām institūcijām izskatāms Ministru kabineta likumprojekta par vidējā termiņa budžeta ietvaru un likumprojekta par valsts budžetu nākamajiem saimnieciskajiem gadiem sagatavošanas procesā kopā ar visu ministriju un citu valsts iestāžu jauno politikas iniciatīvu pieprasījumiem atbilstoši valsts budžeta iespējām.

Plānā ietvertajiem pasākumiem paredzama ietekme uz pašvaldības izdevumiem sociālajai palīdzībai un sociālajiem pakalpojumiem, kā arī citu nozaru sniegtajiem pakalpojumiem. Ņemot vērā, ka Plāns paredz noteikt augstāku ienākumu slieksni, pie kura persona varēs tikt atzīta par trūcīgu un pie kura personai būs tiesības uz GMI pabalstu, Plāna ieviešanas rezultātā palielināsies par trūcīgām atzīto personu skaits un arī GMI pabalsta saņēmēju skaits. Tādējādi Plāna ieviešana ietekmēs pašvaldību izdevumus GMI pabalsta nodrošināšanai.

Tā kā pašvaldībās ir noteikti papildus atvieglojumi trūcīgām un maznodrošinātām personām, tad Plāna ieviešanai būs ietekme uz pašvaldību izdevumiem dzīvokļa pabalsta nodrošināšanai, nekustamā īpašuma nodokļa atvieglojumu nodrošināšanai, citu pašvaldībās šīm mērķa grupām noteikto atvieglojumu nodrošināšanai.

Papildus personām, kurām noteikts trūcīgas personas statuss, ir tiesības arī uz atvieglojumiem veselības aprūpē, tādējādi paredzams, ka Plāna ieviešanai būs ietekme arī uz veselības nozarē nepieciešamajiem izdevumiem šai mērķa grupai.

Labklājības ministrijas rīcībā nav pietiekama informācija par personām, kuru ienākumi ir lielāki par šobrīd noteikto GMI līmeni un lielāki par šābrīža trūcīgas personas ienākumu līmeni, bet vienlaikus nepārsniedz Plānā ierosināto trūcīgas personas ienākumu līmeni un ierosināto GMI līmeni. Ņemot vērā minēto, nav iespējams veikt precīzas prognozes par iespējamo personu skaitu un to atbalstam nepieciešamo finansējumu pašvaldību budžetos un veselības aprūpes budžetā. Aprēķinos izmantots pieņēmums, ka prognoze par pašvaldību izdevumiem 2016.gadā ir bāzes gads pret kuru norādīts papildus nepieciešamais finansējums 2018., 2019. un 2020.gadā.

**IV. Ietekmes novērtējums uz valsts un pašvaldību budžetu**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Kopsavilkums par plānā iekļauto uzdevumu īstenošanai nepieciešamo valsts un pašvaldību budžeta finansējumu | | | | | | | | | | | | | | | | | |
|  |  |  |  |  | |  | |  |  | |  | |  | |  | | *euro* |
| **Uzdevums** | **Pasākums** | **Budžeta programmas (apakšprogrammas) kods un nosaukums** | **Vidēja termiņa budžeta ietvara likumā plānotais finansējums** | | | | | **Nepieciešamais papildu finansējums** | | | | | | | | | **Pasākuma īstenošanas gads  (ja pasākuma īstenošana ir terminēta)** |
| **2017. (n gads)** | | **2018. (n + 1)** | | **2019. (n + 2 )** | **2018. (n + 1)** | | **2019. (n + 2 )** | | **2020. (n + 3)** | | **turpmākajā laikposmā līdz pasākuma pabeigšanai  (ja pasākuma īstenošana ir terminēta)** | | **turpmāk ik gadu  (ja pasākuma izpilde nav terminēta)** |
| **Finansējums plāna realizācijai kopā** |  |  | **1 905 549 891** | | **2 015 816 400** | | **2 143 608 420** | **8 684 691** | | **32 009 162** | | **34 477 180** | | 0 | | **34 477 180** | 0 |
| tajā skaitā |  |  |  | |  | |  |  | |  | |  | |  | |  |  |
| 18. Labklājības ministrija |  |  | 1 905 549 891 | | 2 015 816 400 | | 2 143 608 420 | 6 912 358 | | 14 898 482 | | 14 898 482 | | 0 | | 14 898 482 | 0 |
| Valsts pamatfunkciju īstenošana (Valsts sociālās apdrošināšanas aģentūras apakšprogramma 20.01.00 „Valsts sociālie pabalsti”) |  |  | 103 218 874 | | 105 114 277 | | 107 002 813 | 6 912 358 | | 7 814 782 | | 7 814 782 | | 0 | | 7 814 782 | 0 |
| Valsts pamatfunkciju īstenošana (Valsts sociālās apdrošināšanas aģentūras apakšprogramma 04.00.00 „Valsts atbalsts sociālajai apdrošināšanai”) |  |  | 27 867 970 | | 28 024 121 | | 28 218 061 | 0 | | 7 083 700 | | 7 083 700 | | 0 | | 7 083 700 | 0 |
| Sociālās apdrošināšanas speciālais budžets (Valsts sociālās apdrošināšanas aģentūras apakšprogramma 04.01.00 „Valsts pensiju speciālais  budžets”) |  |  | 1 756 928 152 | | 1 865 211 272 | | 1 991 510 714 | 0 | | 0 | | 0 | | 0 | | 0 | 0 |
| Sociālās apdrošināšanas speciālais budžets (Valsts sociālās apdrošināšanas aģentūras apakšprogramma 04.05.00 „Valsts sociālās apdrošināšanas aģentūras speciālais budžets”) |  |  | 17 534 895 | | 17 466 730 | | 16 876 832 | 0 | | 0 | | 0 | | 0 | | 0 | 0 |
| Pašvaldību budžets  (atbilstoši pašvaldību sniegtajam Valsts statistikas pārskatam par sociālās palīdzības sniegšanu, pašvaldību kopējie izdevumi 2016.gadā veido 23,4 milj *euro* (6 766 233 *euro* GMI pabalstam, 16 735 659 *euro* dzīvokļa pabalstam) Tabulā attiecīgi norādīts papildus nepieciešamais finansējums 2018., 2019., 2020.gadā pret 2016. gada izdevumiem) |  |  | 0 | | 0 | | 0 | 1 772 333 | | 17 110 680 | | 19 578 698 | | 0 | | 19 578 698 | 0 |
| 1. uzdevums „Minimālo ienākumu līmeņu pārskatīšana” |  |  |  | |  | |  |  | |  | |  | |  | |  |  |
|  | 1.1. pasākums **„GMI (garantētā minimālā ienākuma) līmeņa pārskatīšana”** (atbilstoši pašvaldību sniegtajam Valsts statistikas pārskatam par sociālās palīdzības sniegšanu, kopējie izdevumi GMI pabalstam 6 766 233 *euro* Tabulā norādīts papildus nepieciešamais finansējums 2018., 2019., 2020.gadā pret 2016. gada izdevumiem) |  | 0 | | 0 | | 0 | 338 560 | | 12 231 506 | | 11 851 552 | | 0 | | 11 851 552 | 0 |
|  | Pašvaldību budžets |  | 0 | | 0 | | 0 | 379 017 | | 12 271 963 | | 11 892 008 | | 0 | | 11 892 008 | 0 |
|  | 1.2. pasākums **„Minimālo pensiju paaugstināšana”** |  | 27 867 970 | | 28 024 121 | | 28 218 061 | 0 | | 7 083 700 | | 7 083 700 | | 0 | | 0 | 0 |
|  | 18. Labklājības ministrija |  | 27 867 970 | | 28 024 121 | | 28 218 061 | 0 | | 7 083 700 | | 7 083 700 | | 0 | | 0 | 0 |
|  |  | 04.00.00 PB programma "Valsts atbalsts sociālajai apdrošināšanai" | 27 867 970 | | 28 024 121 | | 28 218 061 | 0 | | 7 083 700 | | 7 083 700 | | 0 | | 7 083 700 | 0 |
|  | 1.3. pasākums **„Valsts sociālā nodrošinājuma pabalsta pārskatīšana (pensijas vecumu sasniegušajiem)”** |  | 24 669 290 | | 25 433 229 | | 26 210 819 | 0 | | 834 365 | | 834 362 | | 0 | | 834 362 | 0 |
|  | 18. Labklājības ministrija |  | 24 669 290 | | 25 433 229 | | 26 210 819 | 0 | | 834 365 | | 834 365 | | 0 | | 834 365 | 0 |
|  |  | 20.01.00 PB programma "Valsts sociālie pabalsti" | 24 669 290 | | 25 433 229 | | 26 210 819 | 0 | | 834 365 | | 834 365 | | 0 | | 834 365 | 0 |
| 2. uzdevums "*Valsts sociālo pabalstu pilnveidošana ģimeņu ar bērniem atbalstam”* |  |  |  | |  | |  |  | |  | |  | |  | |  |  |
|  | 2.1. pasākums **„Ģimenes valsts pabalsta paaugstināšana par trešo bērnu”** |  | 78 549 584 | | 79 681 048 | | 80 791 994 | 6 912 358 | | 6 980 417 | | 6 980 417 | | 0 | | 6 980 417 | 0 |
|  | 18. Labklājības ministrija |  | 78 549 584 | | 79 681 048 | | 80 791 994 | 6 912 358 | | 6 980 417 | | 6 980 417 | | 0 | | 6 980 417 | 0 |
|  |  | 20.01.00 PB programma "Valsts sociālie pabalsti" | 78 549 584 | | 79 681 048 | | 80 791 994 | 6 912 358 | | 6 980 417 | | 6 980 417 | | 0 | | 6 980 417 | 0 |
| 3. uzdevums "*Pensiju sistēmas pilnveidošana”* |  |  |  | |  | |  |  | |  | |  | |  | |  |  |
|  | 3.1. pasākums **„Pensiju indeksācijas kārtības pārskatīšana, ņemot vērā apdrošināšanas stāžu”\*** |  | 1 774 463 047 | | 1 882 678 002 | | 2 008 387 546 | 0 | | 0 | | 0 | | 0 | | 0 | 0 |
|  | 18. Labklājības ministrija |  | 1 774 463 047 | | 1 882 678 002 | | 2 008 387 546 | 0 | | 0 | | 0 | | 0 | | 0 | 0 |
|  |  | 04.01.00 SB programma "Valsts pensiju speciālais budžets" | 1 756 928 152 | | 1 865 211 272 (t.sk. 287 989 *euro* materiālā atbalsta pilnveidošana pensijas vecumu sasniegušajām personām (JPI MK 16 08. 2016. prot. Nr.40 59 §. 2.p.)) | | 1 991 510 714 (t.sk. 287 989 *euro* materiālā atbalsta pilnveidošana pensijas vecumu sasniegušajām personām (JPI MK 16 08. 2016. prot. Nr.40 59 §. 2.p.)) | 0 | | 0 | | 0 | | 0 | | 0 | 0 |
|  |  | 04.05.00 SB programma "Valsts sociālās apdrošināšanas aģentūras speciālais budžets" | 17 534 895 | | 17 466 730 (t.sk. 36 000 *euro* SAIS sistēmas papildinājumu nodrošināšanai (JPI MK 16 08. 2016. prot. Nr.40 59 §. 2.p.)) | | 16 876 832 (t.sk. 36 000 *euro* SAIS sistēmas papildinājumu nodrošināšanai (JPI MK 16 08. 2016. prot. Nr.40 59 par. 2.p.)) | 0 | | 0 | | 0 | | 0 | | 0 | 0 |
| 4. uzdevums „*Otra obligāti izmaksājamā sociālās palīdzības pabalsta - dzīvokļa pabalsts - tiesisko regulējuma pilnveidošana vienota tvēruma noteikšanai”* |  |  |  | |  | |  |  | |  | |  | |  | |  |  |
|  | 4.1. pasākums **„Normatīvo aktu pilnveide mājokļa atbalsta jomā”** (atbilstoši pašvaldību sniegtajam Valsts statistikas pārskatam par sociālās palīdzības sniegšanu, kopējie izdevumi dzīvokļa pabalstam 16 735 659 *euro* Tabulā norādīts papildus nepieciešamais finansējums 2018., 2019., 2020.gadā pret 2016. gada izdevumiem) |  | 0 | | 0 | | 0 | 1 414 882 | | 4 814 889 | | 7 950 280 | | 0 | | 7 950 280 | 0 |
|  | Pašvaldību budžets |  | 0 | | 0 | | 0 | 1 433 773 | | 4 879 174 | | 7 727 146 | | 0 | | 7 727 146 | 0 |

\*3.1. pasākuma „Pensiju indeksācijas kārtības pārskatīšana, ņemot vērā apdrošināšanas stāžu” norādīts finansējums atbilstošs likumam „Par vidēja termiņa budžeta ietvaru 2017., 2018. un 2019.gadam”, tai skaitā Materiālā atbalsta pilnveidošanai pensijas vecumu sasniegušajām personām323 989 *euro* apmērā (MK 16 08. 2016. sēdes prot. Nr.40 59 §. 2.punkts). 2017.gadā turpinās Saeimas Sociālo un darba lietu komisijas darba grupas darbs pie priekšlikumiem vecuma pensiju indeksācijai personām ar lielu stāžu, līdz ar to papildus nepieciešamais finansējums turpmākajiem gadiem kļūs zināms, kad būs noformulēti Saeimas darba grupas priekšlikumi.

Labklājības ministrs Jānis Reirs

Kalēja 67021692

[Jekaterina.Kalēja@lm.gov.lv](mailto:Jekaterina.Kalēja@lm.gov.lv)

1. Apstiprināta ar Labklājības ministrijas 30.12.2014. rīkojumu Nr. 116 „Par Plāna minimālā ienākuma līmeņa ieviešanai izstrādes darba grupas izveidi”. [↑](#footnote-ref-1)
2. Mājsaimniecību rīcībā esošo ienākumu mediāna vienam ekvivalentajam patērētājam. [↑](#footnote-ref-2)
3. Prognoze 40% no 2016.gada mājsaimniecību rīcībā esošo ienākumu mediānas vienam ekvivalentajam patērētājam. [↑](#footnote-ref-3)
4. Piemērojama ekvivalences skala 1; 0.7; 0.7 nosaka, ka nosākot trūcīgai personai atbilstošo ienākumu līmeni mājsaimniecībai, pirmajai personai tiek piemērots koeficients 1, savukārt nākamajiem mājsaimniecības locekļiem, pieaugušajiem un bērniem, tiek piemērots koeficients 0.7 (patēriņš 70% apmērā no pirmā mājsaimniecības locekļa). Koeficients 0.7 tiek piemērots arī pirmajai personai mājsaimniecībā, ja tā ir darbspējas vecumā, bet nav nodarbināta un neatbilst sekojošajiem kritērijiem: personai ir noteikta invaliditāte, persona atrodas bērnu kopšanas atvaļinājumā, persona ir pensijas vecumā, personai ir studējošā statuss. [↑](#footnote-ref-4)
5. Mājsaimniecību rīcībā esošo ienākumu mediāna vienam ekvivalentajam patērētājam. Mediāna ir statistikas rādītājs, kas raksturo novērojumu, kas sagrupēti no zemākās vērtības līdz augstākajai, centra vērtību (sadalījuma viduspunktu ). Tādējādi ienākumu mediāna nozīmē ienākumu, kas sagrupēti no zemākajiem līdz augstākajiem, viduspunktu (nevis vidējos ienākumus). Informācija CSP mājas lapā <http://www.csb.gov.lv/statistikas-temas/termini/mediana-39000.html> Skatīts 24.02.2017. [↑](#footnote-ref-5)
6. Prognoze 20% no 2016.gada mājsaimniecību rīcībā esošo ienākumu mediānas vienam ekvivalentajam patērētājam. [↑](#footnote-ref-6)
7. Izņemot valsts sociālā nodrošinājuma pabalsta (VSNP) piešķiršanas gadījumus personām ar invaliditāti, jo VSNP pārskatīšana personām ar invaliditāti paredzēta invaliditātes sistēmas reformas ietvaros. [↑](#footnote-ref-7)